Róðrarfelagið Knørrur

Stovnað:  28. februar 1985. Bátar:  Jallurin, Tambar, Pílur, Jarnbardur, Herningur, Knørrur, Ormurin Langi, Úlvur, Silkisegl og Kongurin. Bátslitir:  Bláir við hvítari rond. Sermerki:  Føroyskan stavn. Øll bátsnøvn úr kvæðinum um Ormin Langa. Tilhald:  við Lágu kai á Skálatrøð og í Evensens pakkhúsi við Eystaru vág. Heimasíða:  rk.fo

Róðrarfelagið Knørrur (RK) er eitt róðrarfelag í Tórshavn. Felagið varð stovnað 28. februar í 1985 og hevur øll árini hildið til í neystinum við Lágu kai á Skálatrøð. Síðan 2011 hevur felagið eisini hildið til í Evensens pakkhúsi við Eystaru vág. Innivenjingin er í Tollbúðini á Eystaru bryggju.

Felagið hevur níggju bátar. Teir eru fimmmannaførini Jallurin, Tambar og Pílur, seksmannaførini Jarnbardur, Herningur og Silkisegl, áttamannafarið Knørrur og tíggjumannaførini Ormurin Langi og Kongurin. Harumframt hevur felagið eisini tristin Úlv, ið verður nýttur til smábarnaróður.

Bátar felagsins eru bláir við hvítari rond, hava føroyskan stavn og hava allir nøvn úr kvæðinum um Ormin Langa.

 Føroyameistaraheiti 
Tambar, gentur: 2018

Jallurin, dreingir: 2011, 2022

Jallurin, kvinnur: 2017

Jarnbardur, kvinnur: 1991, 1992, 1993, 1997, 1999, 2000, 2002, 2004, 2005, 2007, 2008, 2013, 2014, 2015, 2020, 2021, 2022, 2023

Jarnbardur, menn: 2013

Knørrur: 1985, 1989, 1990, 2006, 2022

Ormurin Langi: 2018, 2019, 2020

 Myndir 

 Slóðir úteftir 

 Heimasíðan hjá Róðrarfelagnum Knørri

Knørrur